SYNEX ปรับประมาณการกำไรปีนี้แตะ 762 ลบ.แนะซื้ออัพเป้าใหม่เป็น 25 บ.
SYNEX ปรับประมาณการกำไรปีนี้แตะ 762 ลบ.แนะซื้ออัพเป้าใหม่เป็น 25 บ.
3 มี.ค. 2564

บล.เคทีบีเอสที ระบุในบทวิเคราะห์วันนี้ (3 มี.ค.64)ว่า  บริษัท ซินเน็ค (ประเทศไทย) จำกัด (มหาชน)  หรือ SYNEX  (ซื้อ/ปรับเป้าขึ้นเป็น 25.00 บาท) ยังคงคำแนะนำซื้อ แต่ปรับราคาเป้าหมายเพิ่มขึ้นเป็น 25.00 บาท อิง 2021E PER 27.7x (+2SD above 5-year average PER) จากเดิมที่ 20.00 บาท อิง 2021E PER 23.6x (+1.25SD) จากการปรับกำไร และ re-rate targeted PER ขึ้น มีมุมมองเป็นบวกมากต่อการประชุมนักวิเคราะห์วานนี้ (2 มี.ค.) จาก
1) อุตสาหกรรม IT ยังเติบโตดี โดย Gartner ประเมินยอดขายสินค้ากลุ่ม Device และ Software (สินค้าหลัก SYNEX) ในไทยปี2564  จะโต +12%/+14% จากการลงทุนใน infrastructure และ cloud เพิ่มขึ้น, 2) รายได้จะขยายตัวสูงจากสินค้า 5G, Wi-Fi 6 และ IoT (smart environment) โดยจะเริ่มขายสินค้า non-mobile ของ Realme (มี.ค. 21), 3) Gaming และ e-Sport (10% ของรายได้รวม) จะขยายตัว +20%เทียบช่วงเดียวกันของปีก่อนจาก Nintendo (เม.ย. 21) และ Game service (2H21E), 4) GPM จะเพิ่มขึ้นเป็น 5% ในปี 2023E (2020 = 4.4%) และ 5) เตรียมขยายสินค้าสู่ resident EV charger
คาดเห็นความชัดเจนในไตรมาส 2/2564 ปรับประมาณการกำไรปกติปี 2564 เพิ่มขึ้น +5% เป็น 762 ล้านบาท (+37% YoY) จากการปรับ GPM ขึ้นเป็น 4.6% (จากเดิมที่ 4.5%) จากรายได้ non-mobile เพิ่มขึ้น และประเมินกำไรปกติปี2565 ที่ 952 ล้านบาท (+25% YoY) จากรายได้ที่โต +19%เทียบช่วงเดียวกันของปีก่อนจากการหา partner และเพิ่มสินค้าใหม่ต่อเนื่อง และ GPM เพิ่มเป็น 4.7%
ราคาหุ้นปรับตัวขึ้น และ outperform SET +17%/+214% ใน 3 และ 12 เดือน แต่ยังคงคำแนะนำ ซื้อ ปัจจุบัน SYNEX เทรดที่ 2021E PER = 20x ถือว่าไม่แพงเมื่อเทียบกับ 2020-22E core EPS CAGR ที่ +31% และเมื่อเทียบกับปี 2017 (เทรดที่ 2017 PER 28.8x) ซึ่งเป็นช่วงที่บริษัทได้เริ่มจำหน่าย Huawei แบบ exclusive และทำให้กำไรขยายตัว 2015-17 core EPS CAGR ที่ +33% Key catalysts คือ 1) โอกาสที่ได้ partner สินค้าใหม่เพิ่มขึ้น เพราะ SYNEX มีจุดแข็งคือ ฐานลูกค้าที่กระจายสินค้ามากกว่า 6.0 พันแห่ง และ 2) การขยายสินค้าสู่ EV (Electrical Vehicles) ที่จะมีความต้องการสูงในอนาคต